
         REPUBLIKA HRVATSKA
     TRGOVAČKI SUD U SPLITU
   STALNA SLUŽBA DUBROVNIK 
   Dubrovnik, Dr. Ante Starčevića 23
Posl. br.6-St. 255/2011-184


R E P U B L I K A   H R V A T S K A

R J E Š E N J E 

Trgovački sud u Splitu, Stalna služba u Dubrovniku, po stečajnom sucu tog suda Srđanu Gavraniću, kao sucu pojedincu, u stečajnom postupku nad dužnikom VERONA d.o.o. za proizvodnju, trgovinu i usluge, „u stečaju“, Ploče, Dalmatinska bb, MBS 090012214, OIB: 51127922585, zastupano po stečajnom upravitelju Matu Mariću iz Dubrovnika, izvan ročišta, dana 9. svibnja 2017. godine


r i j e š i o   j e

I.		Određuje se u stečajnom postupku prodaja dijela imovine stečajnog dužnika i to pravo vlasništva nekretnina oznake katastarske čestice: 
- kat. čestice 4559/141, zgrada, dvorište, površine 2.190 m2 i kat. čestice 4559/142 zgrada, dvorište, površine 2.042 m2, sve z.ul. 1971 k.o.KOMIN-STARI.
Zabilježeno je da su izgrađeni objekti uplanjeni bez uporabne dozvole.

II.	Na imovini iz točke I. ove odluke postoji upisano razlučno pravo u korist: Fonda za razvoj i zapošljavanje, Zagreb, Credo banka d.d., Split, Josip Kardum, Zagreb, Odvjetničko društvo Kardum i partneri j.t.d., Zagreb, Republika Hrvatska, Ministarstvo financija, Porezna uprava, Područni ured Dubrovnik.

III.	Nalaže se u zemljišnim knjigama izvršiti upis zabilježbe rješenja o prodaji za imovinu dužnika iz točke I. ovog rješenja.


Obrazloženje

Rješenjem ovog suda posl.br. St.255/2011-33 od 7. srpnja 2011. godine otvoren je stečajni postupak nad stečajnim dužnikom. 

Stupanjem na snagu Stečajnog zakona (NN 71/15, dalje u tekstu: SZ)   propisano je da ovršni postupci koji su u tijeku ovršni sud će prekinuti, te će se postupak nastaviti pred sudom koji vodi stečajni postupak po pravilima o unovčenju predmeta na kojima postoji razlučno pravo u stečajnom postupku (čl. 169. SZ). U konkretnom slučaju, za nekretnine označene u točki I. ovog rješenja Općinski sud u Dubrovniku, Stalna služba u Pločama dostavio je prvo predmet pod posl.br. Ovr-405/2010 (list spisa 544), a potom i predmet pod posl.br. Ovr-404/2010 (list spisa 633) ovom sudu. 

Na imovini iz točke I. ovog zaključka prema zemljišnoknjižnom izvadtku (list 811-817) postoji u zemljišnim knjigama upisano razlučno pravo u korist:  Fonda za razvoj i zapošljavanje, Zagreb, Credo banka d.d., Split, Josip Kardum, Zagreb, Odvjetničko društvo Kardum i partneri j.t.d., Zagreb, Republika Hrvatska, Ministarstvo financija, Porezna uprava, Područni ured Dubrovnik. Prijedlog za pokretanje stečajnog postupka podnesen je 25. ožujka 2011. godine, pa ova razlučna prava prestaju prodajom.

Prema čl. 247. SZ nekretnina na kojoj postoji razlučno pravo prodaje se u stečajnom postupku, uz odgovarajuću primjenu pravila ovršnog postupka o ovrsi na nekretninama, a u zemljišnoj knjizi će se upisati zabilježba rješenja o prodaji nekretnine. O prodaji nekretnine odlučuje sud rješenjem, a prodaju, nakon što sud zaključkom o prodaji utvrdi cijenu, provodi Financijska agencija elektroničkom javnom dražbom.

Zbog navedenog, na temelju spomenutih propisa, odlučeno je kao u izreci. 

U Dubrovniku, 9. svibnja 2017. godine

									Stečajni sudac:

									Srđan Gavranić




POUKA O PRAVNOM LIJEKU
Protiv točke I. ovog rješenja dopušteno je izjaviti žalbu, koja se podnosi Visokom trgovačkom sudu Republike Hrvatske putem ovog suda u roku od 8 dana od primitka rješenja u 3 istovjetna primjerka pozivom na gornji poslovni broj spisa. Primitak ovog rješenja računa se sukladno čl. 12. Stečajnog zakona istekom osmog dana od dana objave na e-Oglasnoj ploči Žalba ne odgađa provedbu rješenja (čl. 11. st. 4. OZ).


DN-a (09.05.2017.g.):
· stečajni upravitelj, 
· Fond za razvoj i zapošljavanje, Zagreb, putem e oglasne ploče,
· Credo banka d.d., Split, Zrinjsko-Frankopanska 58, putem e oglasne ploče,
· Josip Kardum, Zagreb, Mihanovićeva 14, putem e oglasne ploče,
· Odvjetničko društvo Kardum i partneri j.t.d., Zagreb, Mihanovićeva 14, putem e oglasne ploče,
· Republika Hrvatska, Ministarstvo financija, Porezna uprava, Područni ured Dubrovnik, po ŽDO Dubrovnik, Građansko-upravni odjel, putem e oglasne ploče,
· mrežna stranica e oglasna ploča.

